MICROSOFT WINDOWS UPDATE

KIEGÉSZÍTŐ VÉGFELHASZNÁLÓI LICENCSZERZŐDÉS MICROSOFT SZOFTVERHEZ ("Kiegészítő EULA")

FONTOS: FIGYELMESEN OLVASSA EL - A Microsoft Corporation ("Microsoft") operációs rendszerének ezen alkotóelemeire, beleértve minden képernyőn megjelenő vagy elektronikusan tárolt dokumentációt is (a továbbiakban az "Operációs rendszer tartozékai") az alább leírt, jogszerűen használt Microsoft operációs rendszerhez ("Operációs rendszer") tartozó szerződés ("Végfelhasználói licencszerződés" vagy "EULA") feltételei és előírásai, valamint a jelen Kiegészítő EULA előírásai és feltételei vonatkoznak. AZ OPERÁCIÓS RENDSZER TARTOZÉKAINAK TELEPÍTÉSÉVEL, MÁSOLÁSÁVAL, ILLETVE BÁRMILYEN EGYÉB MÓDON TÖRTÉNŐ HASZNÁLATÁVAL ÖN KÖTELEZŐ ÉRVÉNNYEL VÁLLALJA A MEGFELELŐ OPERÁCIÓS RENDSZERRE VONATKOZÓ ÉS A JELEN KIEGÉSZÍTŐ EULA ELŐÍRÁSAIT ÉS FELTÉTELEIT. HA ÖN NEM ÉRT EGYET AZ ELŐÍRÁSOKKAL ÉS FELTÉTELEKKEL, NE TELEPÍTSE, MÁSOLJA VAGY HASZNÁLJA AZ OPERÁCIÓS RENDSZER TARTOZÉKAIT.

MEGJEGYZÉS: HA NEM RENDELKEZIK ÉRVÉNYES EULA SZERZŐDÉSSEL A MICROSOFT WINDOWS 95, A WINDOWS 98, A WINDOWS NT 4.0, A WINDOWS 2000, ILLETVE BÁRMELY OLYAN MICROSOFT OPERÁCIÓS RENDSZER, AMELY EZEN OPERÁCIÓS RENDSZEREK UTÓDJÁNAK TEKINTENDŐK, VALAMELYIK VERZIÓJÁHOZ VAGY KIADÁSÁHOZ (ezek bármelyike alább "Operációsrendszer-termék"), NEM JOGOSULT AZ OPERÁCIÓS RENDSZER TARTOZÉKAINAK TELEPÍTÉSÉRE, MÁSOLÁSÁRA VAGY EGYÉB FORMÁBAN TÖRTÉNŐ HASZNÁLATÁRA, ÉS A JELEN KIEGÉSZÍTŐ EULA SEMMILYEN JOGOT SEM BIZTOSÍT ÖNNEK.

A jelen Kiegészítő EULA szerződésben használt nagybetűs, és itt másként nem definiált fogalmakra a megfelelő EULA meghatározásai érvényesek.

Általános rendelkezések. A Microsoft az Operációs rendszer tartozékait az Operációsrendszer-termék frissítéseként, kiegészítéseként, illetve meglévő funkcióinak cseréjeként biztosítja Önnek. A Microsoft az Operációsrendszer-termékre vonatkozó EULA (amelyet itt hivatkozásként használunk, kivéve az alábbiakat) és a jelen Kiegészítő EULA előírásainak és feltételeinek, illetve az egyes Operációs rendszer tartozékait esetleg kísérő további egyéni végfelhasználói licencszerződés (a továbbiakban "Egyéni EULA") előírásainak és feltételeinek megfelelően biztosítja Önnek az Operációs rendszer tartozékainak használati jogát, feltéve, hogy Ön betartja az összes ilyen előírást és feltételt. Amennyiben és amilyen mértékben a megfelelő Operációs rendszer tartozékaira vonatkozó és a fenti előírások és feltételek között ütközés állna fenn, az alábbi hierarchiát kell alkalmazni: 1) az Egyéni EULA előírásai és feltételei; 2) a jelen Kiegészítő EULA előírásai és feltételei és 3) a vonatkozó Operációsrendszer-termékhez tartozó EULA előírásai és feltételei.

További jogok és korlátozások.

* Az Operációs rendszer tartozékait csak egy példányban telepítheti és használhatja. Ha a vonatkozó Operációsrendszer-termék több, jogosan használt példányával rendelkezik, akkor minden olyan számítógépről, amelyen a vonatkozó Operációsrendszer-terméket működteti, újra csatlakoznia kell erre a webhelyre, és le kell töltenie az Operációs rendszer tartozékai további példányát.

* Az Operációs rendszer tartozékairól készíthet egy további másolatot kizárólag archiválási célból vagy az Operációs rendszer tartozékai újratelepítéséhez olyan számítógépre, amelyen az Operációs rendszer tartozékait korábban már telepítették. Az Operációs rendszer tartozékai tekintetében a Microsoft fenntart minden jogot és jogcímet. Az összes, itt kifejezetten át nem engedett jogot a Microsoft fenntartja.

* Az Operációs rendszer tartozékai olyan eljárást is tartalmazhatnak, amely alkalmazások két vagy több számítógép közötti megosztását teszi lehetővé még abban az esetben is, ha az alkalmazás csak egy számítógépen van telepítve. Ezt az eljárást Ön minden Microsoft alkalmazás esetében igénybe veheti több résztvevős konferenciák lebonyolítására. A nem Microsoft alkalmazások esetében az azokhoz mellékelt licencszerződés az irányadó, vagy a hasznosítási jogot biztosítóhoz kell fordulnia, hogy az alkalmazás megosztását engedélyezi-e.

* A Microsoft előzetes írásbeli beleegyezése nélkül harmadik fél számára nem teheti közzé az Operációs rendszer tartozékai közé tartozó .NET-keretrendszerre vonatkozó teszteredményeket.

AZ OPERÁCIÓS RENDSZERNEK EZT AZ ÖSSZETEVŐJÉT CSAK OLYAN SZÁMÍTÓGÉPRE TELEPÍTHETI, AMELYEN MÁR MEGTALÁLHATÓ A MICROSOFT JAVA VIRTUÁLIS GÉP VALAMELY VERZIÓJA.

HA A MEGFELELŐ OPERÁCIÓSRENDSZER-TERMÉK HASZNÁLATI JOGÁT A MICROSOFTTÓL VAGY TELJES TULAJDONÁT KÉPEZŐ VALAMELY LEÁNYVÁLLALATÁTÓL KAPTA, AZ OPERÁCIÓSRENDSZER-TERMÉK EULA SZERZŐDÉSÉBEN TALÁLHATÓ KORLÁTOZOTT GARANCIA (HA VAN ILYEN) ÉRVÉNYES AZ OPERÁCIÓS RENDSZER TARTOZÉKAIRA IS, FELTÉVE, HOGY AZ OPERÁCIÓS RENDSZER TARTOZÉKAINAK HASZNÁLATI JOGÁT AZ OPERÁCIÓSRENDSZER-TERMÉK EULA SZERZŐDÉSÉBEN LÉVŐ KORLÁTOZOTT GARANCIA KERETÉBEN KAPTA. A JELEN KIEGÉSZÍTŐ EULA NEM HOSSZABBÍTJA MEG A KORLÁTOZOTT GARANCIA ÉRVÉNYESSÉGI IDEJÉT.

HA A MEGFELELŐ OPERÁCIÓSRENDSZER-TERMÉK HASZNÁLATI JOGÁT NEM A MICROSOFTTÓL VAGY TELJES TULAJDONÁT KÉPEZŐ VALAMELY LEÁNYVÁLLALATÁTÓL KAPTA, AKKOR A MICROSOFT AZ ALÁBBIAK SZERINT MINDEN GARANCIAVÁLLALÁSTÓL ELZÁRKÓZIK AZ OPERÁCIÓS RENDSZER TARTOZÉKAI TEKINTETÉBEN:

ELZÁRKÓZÁS A GARANCIAVÁLLALÁSTÓL. AZ ALKALMAZANDÓ JOGSZABÁLYOK KERETEI KÖZÖTT A MICROSOFT ÉS BESZÁLLÍTÓI AZ OPERÁCIÓS RENDSZER TARTOZÉKAIT, VALAMINT BÁRMELY (HA VAN ILYEN), AZ OPERÁCIÓS RENDSZER TARTOZÉKAIRA VONATKOZÓ TERMÉKTÁMOGATÓ SZOLGÁLTATÁST ("TERMÉKTÁMOGATÁS") ADOTT ÁLLAPOTÁBAN, MINDEN HIBÁJÁVAL EGYÜTT BIZTOSÍTJÁK ÖNNEK; A MICROSOFT ÉS BESZÁLLÍTÓI EZENNEL ELZÁRKÓZNAK MINDEN KIFEJEZETT, HALLGATÓLAGOS VAGY KÖTELEZŐ GARANCIAVÁLLALÁSTÓL AZ OPERÁCIÓS RENDSZER TARTOZÉKAI ÉS A TERMÉKTÁMOGATÁS TEKINTETÉBEN, BELEÉRTVE TÖBBEK KÖZÖTT AZ ELADHATÓSÁGOT, A KÜLÖNLEGES CÉLRA ALKALMAZHATÓSÁGOT, A VÍRUSMENTESSÉGET, A VÁLASZADÁS ÉS AZ EREDMÉNYEK PONTOSSÁGÁT VAGY HIÁNYTALANSÁGÁT, AZ ÉSSZERŰ GONDOSSÁG ÉS RÁFORDÍTÁS HIÁNYÁT. TOVÁBBÁ NINCS GARANCIA, SEM KÖTELEZETTSÉG A HÁBORÍTATLAN HASZNÁLAT ÉS BIRTOKLÁS, VALAMINT A LEÍRÁSNAK VALÓ MEGFELELÉS TEKINTETÉBEN SEM. AZ OPERÁCIÓS RENDSZER TARTOZÉKAI HASZNÁLATÁVAL VAGY TELJESÍTMÉNYÉVEL ÉS A TERMÉKTÁMOGATÁSSAL JÁRÓ KOCKÁZATOT ÖNNEK KELL VÁLLALNIA.

A JÁRULÉKOS, KÖVETKEZMÉNYI ÉS BIZONYOS EGYÉB KÁROK KIZÁRÁSA. AZ ALKALMAZANDÓ JOGSZABÁLYOK KERETEI KÖZÖTT A MICROSOFT VAGY BESZÁLLÍTÓI SEMMILYEN ESETBEN SEM VÁLLALNAK FELELŐSSÉGET BÁRMILYEN KÜLÖNLEGES, KÖZVETETT, KÖVETKEZMÉNYI, BÜNTETŐJOGI VAGY JÁRULÉKOS KÁRÉRT (IDE ÉRTVE, DE EZZEL EGYEBEKET NEM KIZÁRVA A KÖVETKEZŐKET: AZ ÜZLETI HASZON ELMARADÁSA, BIZALMAS VAGY MÁS INFORMÁCIÓ ELVESZTÉSE, AZ ÜZLETI TEVÉKENYSÉG FÉLBESZAKADÁSA, SZEMÉLYI SÉRELEM, TITKOSSÁG ELVESZTÉSE, BÁRMELY KÖTELEZETTSÉG ELMULASZTÁSA (MÉG HA JÓHISZEMŰEN ÉS INDOKOLT GONDOSSÁGGAL JÁRT IS EL), SEMMIBEVEVÉS ÉS BÁRMELY MÁS ANYAGI ÉS EGYÉB VESZTESÉG, AMELY AZ OPERÁCIÓS RENDSZER TARTOZÉKAI VAGY A TERMÉKTÁMOGATÁS HASZNÁLATÁBÓL VAGY BÁRMELY MÓDON A HASZNÁLATTAL ÖSSZEFÜGGŐ ESEMÉNYBŐL, ILLETVE NEM HASZNÁLHATÓSÁGÁBÓL ERED, VALAMINT A TERMÉKTÁMOGATÁS NYÚJTÁSÁBÓL VAGY ENNEK HIÁNYÁBÓL SZÁRMAZIK, VALAMINT A JELEN KIEGÉSZÍTŐ EULA RENDELKEZÉSEI ALAPJÁN VAGY AZOKKAL KAPCSOLATBAN MERÜL FEL, MÉG ABBAN AZ ESETBEN IS, HA MICROSOFTOT TÁJÉKOZTATTÁK AZ ILYEN KÁROK BEKÖVETKEZÉSÉNEK A LEHETŐSÉGÉRŐL.

A FELELŐSSÉG ÉS A JOGORVOSLATOK KORLÁTOZÁSA. A BÁRMI OKBÓL ELSZENVEDETT KÁRRA VALÓ TEKINTET NÉLKÜL (BELEÉRTVE NEM CSAK A FENT MEGNEVEZETT KÁROKAT, DE MINDEN KÖZVETLEN ÉS ÁLTALÁNOS KÁRT IS), A MICROSOFT ÉS BESZÁLLÍTÓI TELJES FELELŐSSÉGE A JELEN KIEGÉSZÍTŐ EULA ELŐÍRÁSAI ALAPJÁN AZ ÖN SZÓBAN FORGÓ, KIZÁRÓLAGOS KÁRTALANÍTÁSI IGÉNYE NEM HALADHATJA MEG SEMMI ESETRE SEM AZ INDOKOLT BIZALOM ALAPJÁN AZ ÖN ÁLTAL TÉNYLEGESEN ELSZENVEDETT KÁRT, ILLETVE AZ ÖN ÁLTAL AZ OPERÁCIÓS RENDSZER TARTOZÉKAIÉRT VALÓSÁGOSAN KIFIZETETT ÖSSZEGET, VAGY AZ ÖT USA DOLLÁRT (5,00 USD). AZ EMLÍTETT KORLÁTOZÁSOK, KIZÁRÁSOK ÉS FENNTARTÁSOK A VONATKOZÓ JOGSZABÁLYOK ÁLTAL MEGENGEDETT TELJES MÉRTÉKBEN ÉRVÉNYESÍTENDŐK, MÉG ABBAN AZ ESETBEN IS, HA ÍGY VALAMELY JOGORVOSLAT NEM TUDJA BETÖLTENI ALAPVETŐ RENDELTETÉSÉT.